
	ROMÂNIA

JUDEŢUL TIMIŞ

MUNICIPIUL TIMIŞOARA
DIRECTIA URBANISM

Timişoara, Bd. C.D. Loga nr. 1, Tel./Fax +40 256 408300
e-mail:primaria@primariatm.ro, internet:www.primariatm.ro



	UR 2017-004048/29.03.2017

	Aprobat Primar,
Nicolae ROBU


REFERAT
privind aprobarea Planului Urbanistic Zonal „Locuinţe colective, servicii, comerţ”, 

Bd. Iosif Bulbuca nr. FN, CF 432853, CF 432854, Timişoara
Către Comisiile Consiliului Local al Municipiului Timişoara

Având în vedere solicitarea înregistrată cu nr. UR 2017-004048/15.03.2017 a S.C. K&K S.R.L. şi S.C. SIDE TRADING S.R.L. privind aprobarea Planului Urbanistic Zonal „Locuinţe colective, servicii, comerţ”, Bd. Iosif Bulbuca nr. FN, CF 432853, CF 432854, Timişoara;
Având în vedere prevederile Planului Urbanistic General al Municipiului Timişoara şi „Conceptul general de dezvoltare urbană (Masterplan)” promovat de către Consiliul Local al Municipiului Timişoara;
Ţinând cont de Avizul de oportunitate nr. 15/02.10.2014 şi de Avizul Arhitectului-şef nr. 17/18.11.2016;
Având în vedere prevederile Certificatului de urbanism nr. 3653/21.10.2014 prelungit până la 20.10.2016, ale Certificatului de urbanism nr. 4297/13.10.2016, precum şi Decizia de încadrare a Agenţiei pentru Protecţia Mediului cu nr. 18/21.03.2016 şi adresa nr. 5848/03.11.2016; 
Documentaţia Plan Urbanistic Zonal „Locuinţe colective, servicii, comert”, Bd. Iosif Bulbuca nr. FN, CF 432853, CF nr 432854, Timişoara, beneficiari S.C. K&K S.R.L. şi S.C. SIDE TRADING S.R.L., proiectant S.C. STUDIO ARCA S.R.L., a fost afişată pe site-ul oficial al Primăriei Municipiului Timişoara începând cu luna februarie 2015, cu ocazia demarării Etapei 2 - etapa elaborării propunerilor P.U.Z. şi R.L.U. aferent, de informare şi consultare a publicului, conform H.C.L. nr. 140/2011, modificat prin H.C.L. nr. 138/2012, pe perioada căreia s-au formulat sugestii şi obiecţii din partea publicului cu privire la această investiţie prin adresa nr. RU 2015-000085/05.03.2015 înregistrată prin Serviciul Relaţionare Directă cu Cetăţenii (cam. 12) din cadrul Primăriei Municipiului Timişoara şi prin adresa transmisă pe mail-ul dezvoltareurbana@primariatm.ro, etapă finalizată prin afişarea pe site-ul Primăriei Municipiului Timişoara a Raportului informării şi consultării publicului cu nr.  UR2015-001181/ 27.03.2015;
Conform procedurii prevăzută prin H.C.L. nr. 140/2011, modificat prin H.C.L. nr. 43/2016 privind aprobarea „Regulamentului local de implicare a publicului în elaborarea sau revizuirea planurilor de urbanism şi amenajare a teritoriului”, documentaţia Plan Urbanistic Zonal „Locuinţe colective, servicii, comerţ”, Bd. Iosif Bulbuca nr. FN, CF 432853, CF 432854, Timişoara, se încadrează în Etapa 3 - etapa aprobării P.U.Z. şi R.L.U. aferent (cap. 8.2.3., art. 63 din H.C.L. nr. 140/2011, modificată prin H.C.L. nr. 43/2016), în baza Dispoziţiei Primarului nr. 92/15.01.2007 privind aprobarea Procedurii pentru aplicarea prevederilor Legii nr. 52/2003 privind transparenta decizională în administraţia publică.
Având în vedere obiecţiunile formulate de vecinii direct afectaţi din zonă, iniţiatorul Planului Urbanistic Zonal „Locuinţe colective, servicii, comerţ”, Bd. Iosif Bulbuca nr. FN, CF 432853, CF 432854, Timişoara, a modificat accesul pe parcelele studiate conform planşei ,,Reglementări urbanistice”.
Planul Urbanistic Zonal „Locuinţe colective, servicii, comerţ”, Bd. Iosif Bulbuca nr. FN, CF 432853, CF 432854, Timişoara, este elaborat de proiectantul S.C. STUDIO ARCA S.R.L., proiect nr. 381/2014, la cererea beneficiarilor S.C. K&K S.R.L. şi S.C. SIDE TRADING S.R.L.
Zona reglementată în cadrul documentaţiei Plan Urbanistic Zonal „Locuinţe colective, servicii, comerţ”, Bd. Iosif Bulbuca nr. FN, CF 432853, CF 432854, Timişoara, este situată în partea sud-estică a teritoriului administrativ al municipiului Timişoara, între zona bazelor sportive din proximitatea stadionului „Dan Păltinişanu” spre vest, zona industrială dinspre Calea Stan Vidrighin spre nord şi est, şi o zonă de culte reprezentata de Centrul Creştin „Aletheia” Timişoara la sud spre cartierul Soarelui, în UTR 44 din PUG. Parcelele reglementate sunt delimitate astfel: la sud - Centrul Creştin „Aletheia” Timişoara, la vest - terenuri proprietate privată libere de construcţii, la nord - str Cerna, iar la est - teren pentru drum, proprietate privată. 
Zona reglementată care face obiectul acestei documentaţii nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Prin prezentul Plan Urbanistic Zonal „Locuinţe colective, servicii, comerţ”, Bd. Iosif Bulbuca nr. FN, CF 432853, CF 432854, Timişoara, nu se încalcă prevederile O.U.G. nr. 114/2007 privind modificarea si completarea O.U.G. nr. 195/2005, privind protecţia mediului.

Terenul reglementat (format din 2 parcele în suprafaţă totală de 6600 mp, este înscris in CF 432853, nr. cad. 432853, teren intravilan în suprafaţă de 3300 mp, proprietar S.C. K&K S.R.L. cu interdicţie de înstrăinare, dezmembrare, alipire, demolare, restructurare, amenajare, construire, grevare, închiriere în favoarea UNICREDIT ŢIRIAC BANK S.A. BUCUREŞTI SUCURSALA TIMIŞOARA (pentru care s-a obţinut Acordul UNICREDIT BANK S.A. - Sucursala Timişoara cu nr. 1132033/16.11.2016)  şi în CF nr. 432854, nr. cad. 432854, teren intravilan  în suprafaţă de 3300 mp, proprietar S.C. SIDE TRADING S.R.L.
Planul Urbanistic Zonal „Locuinţe colective, servicii, comerţ”, Bd. Iosif Bulbuca nr. FN, CF 432853,CF 432854, Timişoara, propune un ansamblu de clădiri cu funcţiune mixtă - locuinţe colective, servicii, comerţ cu regim maxim de înălţime S/D+P+6E, aşezate perimetral. Clădirile formeaza o curte interioară, un spatiu cu caracter semipublic, cu rol de zonă amenajată ca spaţiu verde pentru odihnă sau loc de joacă pentru copii. Spaţiile destinate serviciilor şi comerţului vor fi situate la parterul clădirilor.
Imobilele se vor dota în mod obligatoriu cu lift conform „Normativului privind proiectarea clădirilor de locuinţe”, aprobat cu Ordinul nr. 71/N /1997.

Accesul auto şi pietonal se vor asigura din vest si din nord. În P.U.G. Timişoara 2013, aflat în Etapa a 3-a, se propune realizarea unor străzi cu profil stradal de 27 metri (profil PTT12), de-a lungul laturii nord-vestice si a laturii nord-estice a amplasamentului (extinderea Bd. Sudului şi extinderea arterei majore Str. Cerna) care vor facilita accesele pe terenul studiat. Până la realizarea obiectivelor prevăzute în noul P.U.G., accesele vor fi provizorii în conformitate cu avizul Comisiei de Circulaţie nr. DT2015-002708/ 08.10.2015.

Obţinerea Autorizaţiei de construire este condiţionată de realizarea locurilor de parcare necesare funcţiunii propuse exclusiv pe parcelele deţinute de beneficiari, în conformitate cu Anexa 2 din R.L.U. aferent P.U.G., aprobat prin HCL nr. 157/05.08.2002 şi prelungit prin HCL  nr. 107/2014.
Indicii propuşi prin documentaţie sunt:
Regim de înălţime maxim: S/D+P+6E
Înălţime maximă  = 26 metri
POTmax=40%
CUTmax=2.1
Spaţii verzi şi plantate: min 20% (din care 5% spatii verzi amenajate compact conform Deciziei de încadrare nr. 18/21.03.2016 a Agenţiei pentru Protecţia Mediului Timiş).

Amplasarea pe parcelă a construcţiilor se va face conform planşei „Reglementări urbanistice” parte din documentaţie şi conform menţiunilor din Regulamentului Local de Urbanism aferent P.U.Z.

La eliberarea Autorizaţiei de construire se vor respecta toate condiţiile impuse prin avizele eliberate de deţinătorii de reţele şi utilităţi publice, care se vor realiza pe cheltuiala beneficiarilor conform „Planului de acţiune” parte din documentaţie..

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul M.L.P.A.T. (M.T.C.T.) nr. 176/N/2000.

Semnarea documentaţiei de amenajare a teritoriului sau de urbanism atrage responsabilitatea fiecărei persoane din colectivul de specialişti care a elaborat documentaţia, pentru veridicitatea şi corectitudinea din punct de vedere tehnic a acesteia, conform art. 38, alin. (11) din Legea nr. 350/2001, republicată şi actualizată.
După aprobarea prin hotărârea consiliului local a P.U.Z., aceasta va fi transmisă însoţită de documentaţia de aprobare a P.U.Z. către Oficiul de Cadastru şi Publicitate Imobiliară Timiş, în vederea actualizării din oficiu a destinaţiei imobilelor înregistrate în sistemul integrat de cadastru şi carte funciară, conform art. 471 alin. (2) din Legea nr. 350/2001, republicată şi actualizată.
Autorizaţia de construire se va putea elibera doar după ce terenurile afectate de drumuri vor deveni publice (dacă este cazul).

Planul Urbanistic Zonal „Locuinţe colective, servicii, comerţ”, Bd. Iosif Bulbuca nr. FN, CF 432853, CF 432854, Timişoara, se va integra în Planul Urbanistic General al Municipiului Timişoara si va avea valabilitate de 3 (trei) ani, perioadă în care pot fi demarate investiţiile prevăzute în documentaţie.
PROPUNEM:

1. Avizarea şi aprobarea Planului Urbanistic Zonal „Locuinţe colective, servicii, comerţ”, Bd. Iosif Bulbuca nr. FN, CF 432853, CF nr 432854, Timişoara, având ca beneficiari S.C. K&K S.R.L. şi S.C. SIDE TRADING S.R.L., întocmit conform proiectului nr. 381/2014, realizat de S.C. STUDIO ARCA S.R.L., care face parte integrantă din prezenta hotărâre;

2. Se stabilesc condiţiile de construire: regimul de înălţime de maxim S/D+P+6E, sub rezerva dotării în mod obligatoriu a clădirii cu lift conform „Normativului privind proiectarea clãdirilor de locuinţe”, aprobat cu Ordinul nr. 71/N /1997, Hmax=26 metri, accese auto conform avizului Comisiei de Circulaţie nr. DT2015-002708/08.10.2015, realizarea locurilor de parcare exclusiv pe parcela deţinută de beneficiari, POTmax=40%, CUTmax=2.1, spaţii verzi si plantate: min 20% (din care 5% spatii verzi amenajate compact conform Deciziei de încadrare nr. 18/ 21.03.2016 a A.P.M. Timiş);

3. Prezentul Plan Urbanistic Zonal „Locuinţe colective, servicii, comerţ”, Bd. Iosif Bulbuca nr. FN, CF 432853, CF nr 432854, Timişoara, se va integra în Planul Urbanistic General al Municipiului Timişoara si va avea valabilitatea de 3 (trei) ani, perioadă în care pot fi demarate investiţiile prevăzute în documentaţie.
Terenul studiat (format din 2 parcele în suprafaţă totală de 6600 mp, este înscris în CF 432853, nr. cad. 432853, teren intravilan în suprafaţă de 3300 mp, proprietar S.C. K&K S.R.L. cu interdicţie de înstrăinare, dezmembrare, alipire, demolare, restructurare, amenajare, construire, grevare, închiriere in favoarea UNICREDIT ŢIRIAC BANK S.A. BUCURESTI SUC. TIMIŞOARA (pentru care s-a obţinut Acordul UNICREDIT BANK S.A. - Sucursala Timişoara cu nr. 1132033/16.11.2016)  şi în CF nr. 432854, nr. cad. 432854, teren intravilan  în suprafaţă de 3300 mp, proprietar S.C. SIDE TRADING S.R.L.
4. Reglementările privind autorizarea construcţiilor şi a amenajărilor vor fi aplicate în concordanţă cu prevederile prezentului Plan Urbanistic Zonal „Locuinte colective, servicii, comert”, Bd. Iosif Bulbuca nr. FN, CF 432853, CF 432854, Timişoara şi a Regulamentului Local de Urbanism.

5. Autorizaţia de Construire se va putea elibera doar după ce terenurile afectate de drumuri vor deveni domeniu public (dacă este cazul).
	Pt. Arhitect-şef,

Emilian Sorin CIURARIU

Consilier,

Andreea STĂNILĂ

	

	Şef Birou Consultanţă Juridică,

Daniel VĂCĂRESCU

